1950 భారత రాష్ట్రపతి ఎన్నికలు

భారతదేశ మొదటి రాష్ట్రపతి పదవికి ఎన్నికలు 1950 జనవరి 24న జరగాయి. ఈ పదవికి బాబూ రాజేంద్ర ప్రసాద్ మాత్రమే నామినేషన్ వేసాడు, దీంతో ఆయన అధ్యక్షుడిగా ఏకగ్రీవంగా ఎన్నికయ్యాడు.

 వివరాలు 
26వ తేదీన రాజ్యాంగం అమల్లోకి రావడానికి రెండు రోజుల ముందు, 1950 జనవరి 24న భారత రాజ్యాంగ పరిషత్ చివరిసారిగా సమావేశమైంది. ఆ రోజు, వారు జన గణ మన పాటను భారత జాతీయ గీతం అని ప్రకటించారు, రాజ్యాంగం హిందీ కాపీపై సంతకం చేసి కొత్త రాష్ట్రపతికి ఓటు వేసింది. ఆయన డిసెంబరు 1946 నుండి రాజ్యాంగ సభకు అధ్యక్షుడిగా ఉన్నాడు. జవాహర్ లాల్ నెహ్రూ ఆయనను మొదటి భారత రాష్ట్రపతిగా ప్రతిపాదించాడు, సర్దార్ వల్లభ్‌భాయ్ పటేల్ ఆయనను సమర్థించాడు. ఇతర నామినేషన్లు లేవు, అందువల్ల అసెంబ్లీ కార్యదర్శి హెచ్.వి.ఆర్. అయ్యంగార్ బాబూ రాజేంద్ర ప్రసాద్ ను భారత రాష్ట్రపతి పదవికి సక్రమంగా ఎన్నుకున్నట్లు ప్రకటించాడు.

ఆయన మొదటి గణతంత్ర దినోత్సవం, 1950 జనవరి 26న భారత ప్రధాన న్యాయమూర్తి హీరాలాల్ జెకిసుందాస్ కనియా సమక్షంలో భారత గవర్నర్ జనరల్ చక్రవర్తి రాజగోపాలాచారి చేత ప్రమాణ స్వీకారం చేయబడ్డాడు. బాబూ రాజేంద్ర ప్రసాద్ సోదరి భగవతి దేవి అంతకుముందు రోజు జనవరి 25న మరణించింది. దీంతో ప్రమాణ స్వీకార వేడుక తర్వాత ఆమె అంత్యక్రియలకు ఆయన హాజరయ్యాడు.

 ఇవి కూడా చూడండి 

 1952 భారత రాష్ట్రపతి ఎన్నికలు

 మూలాలు 

వర్గం:భారత రాష్ట్రపతి ఎన్నికలు